Dizajner osvetljenja
Dizajner svetla je specijalizovan za rad sa rasvetnim telima u filmskoj i TV proizvodnji. Njegov zadatak je da brine o celokupnom priboru za rasvetu i da postavlja rasvetna tela tokom snimanja prema uputstvima šefa rasvete i direktora fotografije. Tehničke osobine filmske trake uslovljavaju da skoro svi filmovi zahtevaju upotrebu veštačkog osvetljenja, pa i rasvetljivača. U bliskoj prošlosti snimanje je zahtevalo veći broj rasvetnih tela i rasvetljivača, jer je traka bila manje osetljiva. Tada je i rasvetna tehnika bila glomaznija, a manjeg intenziteta, pa je efikasnost i brzina snimanja u velikoj meri zavisila od rada rasvetljivača. Sada su rasvetna tela manja, lakša i mnogo jačeg intenziteta, pa je za njihovo postavljanje potrebno kraće vreme i manji broj rasvetljivača. Nekada je u ekipama bilo desetak rasvetljivača, a danas u standardnim ekipama ima samo 3-4, dok u TV studijima broj rasvetljivača zavisi od veličine i tehničkih osobina studija.

Vidi još 
 Filmska zanimanja 

Filmska zanimanja
Televizijska zanimanja